NRK åpner arkivet med nazipropaganda for første gang

Nå er det mulig for alle å se i NRKs Filmavisen-arkiv med blant annet nazipropaganda fra 40-tallet.

26. juli 2016

De siste årene har NRK jobbet med å digitalisere sine første programmer for å kunne dele dem med publikum. Nå legger de også ut Filmavisen-arkivet, den ukentlige nyhetsbulletinen som gikk som forfilm på kino, for publikum, skriver NRK.no.

Dette gir for første gang seere muligheten til å kikke på nazipropaganda fra 1940-tallet. Filmavisen var nemlig en del av propagandaen til okkupasjonsmaktene.